[押先韵]
寒山转苍翠,秋水日潺湲。元韵
倚杖柴门外,临风听暮蝉。
渡头馀落日,墟里上孤烟。
复值接舆醉,狂歌五柳前。
忆江上吴处士 贾岛[押寒韵]
闽国扬帆后,蟾蜍亏复圆。[先韵]
秋风吹渭水,落叶满长安。
此地聚会夕,当时雷雨寒。
兰桡殊未返,消息海云端。
向晚 李商隐 [微韵]
当风横去幰,临水卷空帷。[支韵]
北土秋千罢,南朝祓禊归。
花情羞脉脉,柳意怅微微。
莫叹佳期晚,佳期自古稀。
少年 李商隐 [东韵]
外戚平羌第一功,生年二十有重封。[冬韵]
直登宣室螭头上,横过甘泉豹尾中。
别馆觉来云雨梦,后门归去蕙兰丛。
灞陵夜猎随田窦,不识寒郊自转蓬。
无题二首 李商隐 [东韵]
凤尾香罗薄几重,碧文圆顶夜深缝。[冬韵]
扇裁月魄羞难掩,车走雷声语未通。
曾是寂寥金烬暗,断无消息石榴红。
斑骓只系垂杨岸,何处西南任好风。
茂陵 李商隐 [萧韵]
汉家天马出蒲梢,苜蓿榴花遍近郊。[肴韵]
内苑只知含凤觜, 属车无复插鸡翘。
玉桃偷得怜方朔,金屋修成贮阿娇。
谁料苏卿老归国,茂陵松柏雨萧萧。
偶题二首 李商隐
小亭闲眠微醉消,[萧韵]
山榴海柏枝相交。[肴韵]
水文簟上琥珀枕,
傍有堕钗双翠翘。[萧韵]
傅尧俞济源草堂 苏轼[押虞韵]
微官共有田园兴,老罢方寻隐退庐。[鱼韵]
栽种成阴十年事,仓黄求买万金无。
先生卜筑临清济,乔木如今似画图。
邻里亦知偏爱竹,春来相与护龙雏。
燕京杂诗 宁调元[押先韵]
求田问舍亦徒然,来日无憀去日闲。[删韵]
为鬼为蜮将一世,不飞不鸣已三年。
巴蛇渐长期吞象,蜀帝从今定化鹃。
容易河阳丝两鬓,妇人醇酒未应怜。
晚泊梁子湖 宋教仁[押眞韵]
日落浦风急,天低野树昏。[元韵]
孤舟依浅渚,秋月照征人。
家国嗟何在,乾坤渺一身。
夜阑不成寐,抚剑独怆神。
闻万福华义士刺虏臣王之春不中,感赋 柳亚子[押萧韵]
君权无上侠魂销,
荆聂芳踪黯不豪。[豪韵]
如此江山寥落甚,
有人呼起大风潮。
住西湖白云禅院 苏曼殊[押冬韵]
白云深处拥雷峰,
几树寒梅带雪红。